Vera  bînaya Rêxistina Bakirkoyî ya HDPyî şewe hêrişêk ame kerdene. Hêriş de pancere û berê bîna şikîyayî. Hêrişkerî  berê bînaya HDPyî zî herimna. Hêrişî ra dima S.A. ame destbendkerdene. Yeno pawitene ke ewro îfadeyê S.A.yî do bêro girewtene.
S.A.yî asayîş de wina îfade da: ''Mi waşt ez biba endamê AKPyî la ez nêameya qebulkerdene. Mi bînaya HDPyî dîye, kerrayî eştî pacereyan. Camî şikîyayî.''
Rêxistina HDPyî ya Îstanbulî derheqê mesele de na eşkerayîye daye: ''Vizêr hetê kes yan zî kesan ra vera bînaya ma hêrişêk ame kerdene. Wextanê peyênan de partîya ma yena hedefkerdene, hêrişê vera partîya ma yenê teşwîqkerdene. Ma venga selahîyetdaranê dewlete û hêzanê demokrasîyî danê ke vera nê hêrişan mesuldarîya xo bîyarê ca. Ma do vera nê hêrişan sereyê xo nêarê war. Derheqê hêrişî de ewro saete 14:00 de ma do bînaya xo ya Bakirkoyî de eşkerayîya çapemenîye bikerê.''
